b"\n_START_ARTICLE_\nAbella africanitzada\n_START_SECTION_\nHist\xc3\xb2ria\n_START_PARAGRAPH_\nEn 1956, diverses [[[Apis mellifera scutellata|abelles regnes africanes]] van ser importades al Brasil per millorar la qualitat de l'Abella europea. Es va pensar que una abella tropical funcionaria millor al Brasil. En 1957, 26 reines africanes i els seus respectius eixams, van escapar del rusc. Aquestes abelles es van multiplicar, van emigrar i es van barrejar amb les natives (europees). D'aquest any fins al present, aquesta abella s'ha despla\xc3\xa7at a pa\xc3\xafsos d'Am\xc3\xa8rica llatina, tenint-se not\xc3\xadcies de la seva aparici\xc3\xb3 en 1985, a Hondures i El Salvador.\n_START_SECTION_\nCaracter\xc3\xadstiques\n_START_PARAGRAPH_\nL'abella africanitzada t\xc3\xa9 diverses caracter\xc3\xadstiques de l'abella africana original, per la qual cosa pot reproduir-se r\xc3\xa0pidament i els abellots fecunden a les reines dels ruscs europeus, convertint les noves col\xc3\xb2nies en africanitzades._NEWLINE_Popularment se'ls ha donat a les abelles africanitzades el nom incorrecte d'abelles assassines, a causa que tenen un sentit de defensa molt fort, caracter\xc3\xadstica que les ha convertit en abelles molt m\xc3\xa9s agressives. A partir de la fugida de les primeres reines i eixams de les abelles africanes, s'han produ\xc3\xaft molt\xc3\xadssimes morts d'animals dom\xc3\xa8stics i persones, a causa de l'atac d'aquestes abelles, sobretot quan les col\xc3\xb2nies s\xc3\xb3n molestades accidentalment.\n_START_SECTION_\nPicadures\n_START_PARAGRAPH_\nLa gl\xc3\xa0ndula de ver\xc3\xad d'aquest h\xc3\xadbrid \xc3\xa9s major al de les races d'abelles europees. La gravetat de l'enverinament dep\xc3\xa8n de la sensibilitat individual i del nombre de picades infligides. Aix\xc3\xad, en un subjecte hipersensible pot morir amb una sola picada, per\xc3\xb2 hi ha hagut supervivents de 500 picades. El ver\xc3\xad causa reaccions al\xc2\xb7l\xc3\xa8rgiques i efectes t\xc3\xb2xics."